Diari Oficial de la Generalitat Valenciana


Sumari del DOGV 5372, del 23-10-2006 (2006/11819)

RESOLUCIÓ de 30 de juny del 2006, de la Direcció General de Treball i Seguretat Laboral, per la qual es disposa la publicació en el Diari Oficial de la Generalitat Valenciana de la resolució de la Direcció Territorial d'Ocupació i Treball de València sobre l'inici del procediment d'extensió de conveni col·lectiu en el sector d'empleats de finques urbanes de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5372

Data del DOGV
:   23-10-2006

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2006/11785


Data del document
:   30-06-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * València
    * Alacant
    * habitatge
    * personal de serveis
    * conveni col·lectiu

RESOLUCIÓ de 30 de juny del 2006, de la Direcció General de Treball i Seguretat Laboral, per la qual es disposa la publicació en el Diari Oficial de la Generalitat Valenciana de la resolució de la Direcció Territorial d'Ocupació i Treball de València sobre l'inici del procediment d'extensió de conveni col·lectiu en el sector d'empleats de finques urbanes de València. [2006/11336]  
Vista la Resolució de 22 de maig del 2006 del director territorial d'Ocupació i Treball de València per mitjà de la qual s'acorda l'inici del procediment d'extensió del Conveni Col·lectiu del Sector de Finques Urbanes de la Comunitat Catalana al Sector d'Empleats de Finques Urbanes de la Província de València, amb sol·licitud prèvia del sindicat Unió Sindical Obrera de la Comunitat Valenciana, i considerant el que disposa l'article 4.2 del Reial Decret 718/2005 sobre que este inici s'ha d'anunciar en el diari oficial de la comunitat autònoma als efectes d'informació pública i possible intervenció dels interessats, esta Direcció General de Treball i Seguretat Laboral, conforme a les competències que té transferides segons el Reial Decret 4105/82, de 29 de desembre, acorda  
Disposar la publicació en el Diari Oficial de la Generalitat de la Resolució de 22 de maig del 2006 del director territorial d'Ocupació i Treball de València sobre l'inici del procediment d'extensió del Conveni del Sector de Finques Urbanes de la Comunitat Catalana al Sector d'Empleats de Finques Urbanes de la Província de València.  
València, 30 de juny del 2006.. El director general de Treball i Seguretat Laboral: Román Ceballos Sancho  
.SERVICI TERRITORIAL DE TREBALL I  
SEGURETAT LABORAL.  
Convenis Col·lectius. VT-310  
Exp. 10/2006-V  
Ref. JC/NP  
Vist l'escrit presentat per la Unió Sindical Obrera de la Comunitat Valenciana USOCV, amb data registre d'entrada de 24 de març del 2006, pel qual sol·licita l'extensió del Conveni Col·lectiu del Sector d'Empleats de Finques Urbanes de la Comunitat Catalana, amb codi de conveni número 7901735, al Sector d'Empleats de Finques Urbanes de la de la Ciutat de València amb número de conveni 4601275.  
Atés que el Sector de Finques Urbanes de la Província de València, no està afectat per cap conveni col·lectiu de naturalesa estatutària, dels previstos en el títol III del Text Refós de la Llei de l'Estatut dels Treballadors, aprovat per Reial Decret 1/1995, de 24 de març, ja que el subscrit amb data 27 de juliol de 1989, i publicat en el BOP de 12 d'octubre, amb número 4601275, per la Comissió Negociadora, formada per la representació empresarial de l'extingida Cambra de la Propietat Urbana de València, i les centrals sindicals CC.OO, UGT I USO, va ser declarat extraestatutari, segons Sentència del Tribunal Superior de Justícia de la Comunitat Valenciana núm. 186/2000, de 25 de gener, per no reunir una de les parts la capacitat negociadora suficient per a això, en no constituir en el seu dia, la desapareguda Cambra de la Propietat Urbana de València una associació empresarial de les regulades en la Llei Orgànica 11/1985, de 2 d'agost de Llibertat Sindical, i en la Llei 19/1977, d'1 d'abril reguladora del Dret d'Associació Sindical.  
Atés que el Conveni Col·lectiu del Sector de Finques Urbanes de la Comunitat Catalana, l'extensió del qual se sol·licita és d'àmbit superior a l'empresa, i que segons el que ha manifestat el sol·licitant en escrit presentat davant d'esta direcció territorial, el sector que resultaria afectat per la dita extensió seria de 800 treballadors i 500 empreses i/o comunitats de propietaris, en l'àmbit de la província de València i, que tots dos presenten condicions economicolaborals equiparables.   
Atés que la falta de possibilitat de subscriure un conveni col·lectiu dels regulats en el títol III del Text Refós de la Llei de l'Estatut dels Treballadors aprovat per Reial Decret Legislatiu 1/1995, de 24 de març, ocasiona al Sector d'Empleats de Finques Urbanes de la Província de València el perjuí principal de no poder exercitar el dret a la negociació col·lectiva entre els representants dels treballadors i empresaris reconegut en l'article 37.2 de la Constitució Espanyola i conseqüentment la impossibilitat de regular, en virtut de la seua autonomia col·lectiva i en el seu àmbit corresponent, les condicions de treball i de productivitat, així com la pau laboral a través de les obligacions que es pacten, de conformitat amb l'article 82.2 del Text Refós de la Llei de l'Estatut dels Treballadors.  
Vist que la competència d'esta direcció territorial per a entendre de la petició formulada ve determinada per l'article 51.1 de l'Estatut d'Autonomia de la Comunitat Valenciana aprovat per Llei Orgànica 1/2006, de 10 d'abril en relació amb l'article 92.2 de la Llei de l'Estatut dels Treballadors aprovat per Reial Decret Legislatiu 1/1995, de 24 de març i l'article 2.2 del Reial Decret 718/2005, de 20 de juny, pel qual s'aprova el Procediment d'Extensió de Convenis Col·lectius, així com el Decret 7/2000, de 21 de juny del president de la Generalitat Valenciana, pel qual s'assignen competències a les conselleries, el Decret 112/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Economia, Hisenda i Ocupació.  
Vist que de conformitat amb l'article 3 del Reial Decret 718/2005, de 20 de juny: .El procediment per a l'extensió de convenis col·lectius s'iniciarà sempre a instància de part legitimada. Estaran legitimats per a sol·licitar la iniciació del procediment d'extensió de convenis col·lectius els subjectes que estiguen legitimats per a promoure la negociació col·lectiva en el corresponent àmbit de l'extensió, conforme al que disposa l'article 87.2 i 3 del Text Refós de la Llei de l'Estatut dels Treballadors..  
Vist que l'article 4.2 del Reial Decret 718/2005, establix que: .La iniciació del procediment s'anunciarà en el Boletín Oficial del Estado o, si és el cas en el diari oficial de la comunitat autònoma i en un dels diaris de major circulació en l'àmbit territorial per al qual se sol·licita l'extensió., als efectes d'informació pública i possible intervenció dels interessats.   
Vistos els textos legals mencionats i la resta que siguen d'aplicació, esta Direcció Territorial d'Ocupació i Treball, acorda  
Iniciar el procediment d'extensió del Conveni Col·lectiu del Sector de Finques Urbanes de la Comunitat Catalana, al Sector d'Empleats de Finques Urbanes de la Província de València i que s'anuncie esta iniciació per mitjà de la publicació en el Diari Oficial de la Generalitat Valenciana i en un dels diaris de major circulació de la província de València.  
València, 22 de maig del 2006.. El director territorial d'Ocupació i Treball: Jorge Ramos Jiménez.